વ્યક્તિગત કે કોર્પોરેટ એમ બન્ને પ્રકારના કરદાતાઓ માટે આ નિયમ લાગુ પડશે એમ બજેટમાં જણાવવામાં આવ્યું છે. કેટલાક કિસ્સામાં આ પેનલ્ટી જોગવાઇ હાલમાં લાગુ જ છે. હવે તેને કલમ 80 હેઠળની કરમુક્તિઓને પણ આવરી લેવામાં આવી છે. આ નિયમ લાવવા પાછળ સરકારનો આશય વહેલી તકે તિજોરી ભરવાનો છે. આટલી મોટી કરમુક્તિ ગુમાવવી કોઇ કરદાતાને પોસાય નહી તેથી કરદાતા નિયત તારીખ સુધીમાં રિટર્ન ભરી દેશે. ઉલ્લેખનીય છે કે, અત્યાર સુધી રોકાણકારો માટે 80સી સહિત કરમુક્તિની કલમો ઘણી આકર્ષક રહી છે. જેની મદદથી તે કરબચત કરી શકે.